CELEX: 32002R1782
Language: da
Date: 2002-10-07 00:00:00
Title: Kommissionens forordning (EF) nr. 1782/2002 af 7. oktober 2002 om ændring af forordning (EF) nr. 884/2001 om gennemførelsesbestemmelser for dokumenter, der ledsager vinprodukter ved transport, og om til- og afgangsbøger i vinsektoren

Avis juridique important

|

32002R1782

Kommissionens forordning (EF) nr. 1782/2002 af 7. oktober 2002 om ændring af forordning (EF) nr. 884/2001 om gennemførelsesbestemmelser for dokumenter, der ledsager vinprodukter ved transport, og om til- og afgangsbøger i vinsektoren  

EF-Tidende nr. L 270 af 08/10/2002 s. 0004 - 0004

Kommissionens forordning (EF) nr. 1782/2002af 7. oktober 2002om ændring af forordning (EF) nr. 884/2001 om gennemførelsesbestemmelser for dokumenter, der ledsager vinprodukter ved transport, og om til- og afgangsbøger i vinsektorenKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2585/2001(2), særlig artikel 70, stk. 3, ogud fra følgende betragtninger:(1) Kommissionens forordning (EF) nr. 884/2001(3) har fastsat gennemførelsesbestemmelser for dokumenter, der ledsager vinprodukter.(2) Artikel 18, stk. 1, i forordning (EF) nr. 884/2001 giver medlemsstaterne mulighed for at indføre supplerende eller specifikke bestemmelser for de pågældende produkter, der er i omsætning på deres område.(3) Det fastsættes i artikel 18, stk. 1, litra d), at angivelsen af druemostens massefylde i en overgangsperiode, der udløber den 31. juli 2002, kan erstattes af densiteten udtrykt i det potentielle alkoholindhold i Oechsle-grader.(4) Denne måleenhed anvendes traditionelt i visse medlemsstater af vinproducenterne og de erhvervsdrivende i sektoren, når de følger vinfremstillingen. Den erstatter angivelsen af druemostens massefylde i de dokumenter, der ledsager transporter, der begynder og slutter på disse medlemsstaters område.(5) På baggrund af de tekniske vanskeligheder, som de mindre producenter har med at tilpasse sig til anvendelsen af en ny måleenhed, er det hensigtsmæssigt at forlænge anvendelsesperioden for denne undtagelsesbestemmelse og give de pågældende medlemsstater tilladelse til at anføre druemostens densitet i Oechsle-grader i de dokumenter, som ledsager de transporter af druemost, der begynder og slutter på deres område uden at passere en anden medlemsstats eller et tredjelands område.(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -UDSTEDT FØLGENDE FORORDNING:Artikel 1I artikel 18, stk. 1, litra d), i forordning (EF) nr. 884/2001 ændres datoen "den 31. juli 2002" til "den 31. juli 2010".Artikel 2Denne forordning træder i kraft på tredjedagen efter offentliggørelsen i De Europæiske Fællesskabers Tidende.Den anvendes fra den 1. august 2002.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 7. oktober 2002.På Kommissionens vegneFranz FischlerMedlem af Kommissionen(1) EFT L 179 af 14.7.1999, s. 1.(2) EFT L 345 af 29.12.2001, s. 10.(3) EFT L 128 af 10.5.2001, s. 32.